ประกาศองค์การบริหารส่วนจังหวัดแพร่ เรื่อง การจัดระบบข้อมูลข่าวสารส่วนบุคคล ตามมาตรา 23 (3) แห่งพระราชบัญญัติข้อมูลข่าวสารของราชการ พ.ศ. 2540

ประกาศองค์การบริหารส่วนจังหวัดแพร่

ประกาศองค์การบริหารส่วนจังหวัดแพร่
เรื่อง
การจัดระบบข้อมูลข่าวสารส่วนบุคคล ตามมาตรา ๒๓ (๓)
แห่งพระราชบัญญัติข้อมูลข่าวสารของราชการ
พ.ศ. ๒๕๔๐[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ

สำนักงานองค์การบริหารส่วนจังหวัดแพร่
ได้จัดระบบข้อมูลข่าวสารส่วนบุคคลของสำนักงานองค์การบริหารส่วนจังหวัดแพร่
ตามพระราชบัญญัติดังกล่าวดังนี้

ข้อ ๑
 ประเภทของบุคคลที่สำนักงานองค์การบริหารส่วนจังหวัดแพร่
จัดเก็บไว้ได้แก่ ผู้บริหาร สมาชิกสภาองค์การบริหารส่วนจังหวัด ข้าราชการ
ลูกจ้างประจำ ข้าราชการบำนาญ และพนักงานจ้าง
โดยจัดเก็บข้อมูลตลอดอายุการปฏิบัติราชการในสำนักงานองค์การบริหารส่วนจังหวัดแพร่ รวมถึงการรับบำนาญ

ข้อ ๒
 ประเภทของระบบข้อมูลข่าวสารส่วนบุคคล
(๑) ระบบข้อมูลประวัติ (ก.พ. ๗) ต่าง ๆ
ประกอบด้วย
ก. ชื่อ ชื่อสกุล วันเดือนปีเกิด ชื่อคู่สมรส
ชื่อบิดา มารดา และหลักฐานการขอแก้ไขข้อมูลดังกล่าว
ข. ประวัติการดำรงตำแหน่ง และการรับเงินเดือน
ค. ประวัติการศึกษา และการศึกษาต่อ
ง. ประวัติการฝึกอบรม ประชุม สัมมนา ศึกษาดูงาน
จ. ประวัติการรับเครื่องราชอิสริยาภรณ์
ฉ. ประวัติการดำเนินการทางวินัย
ช. ประวัติการไม่ได้รับเงินเดือน
หรือรับเงินเดือนไม่เต็ม
ซ. ประวัติการปฏิบัติราชการพิเศษ
(๒) ระบบข้อมูลประวัติการบรรจุ การรับโอน
การเลื่อนระดับ การย้าย
(๓) ระบบข้อมูลการลา

ข้อ ๓
 ลักษณะการใช้ข้อมูลปกติ
(๑) ผู้ใช้ เจ้าหน้าที่ฝ่ายบริหารงานบุคคล
ฝ่ายเลขานุการ สำนักปลัดองค์การบริหารส่วนจังหวัด
ฝ่ายกิจการสภาองค์การบริหารส่วนจังหวัด กองกิจการสภาองค์การบริหารส่วนจังหวัด และฝ่ายการเงิน
กองคลัง ของสำนักงานองค์การบริหารส่วนจังหวัดแพร่
(๒) วัตถุประสงค์
เพื่อประโยชน์ในการบริหารงานบุคคล ซึ่งได้แก่ การสรรหา บรรจุ แต่งตั้ง เลื่อนระดับ
เลื่อนขั้น เลื่อนเงินเดือน การโอน การพิจารณาความดีความชอบ การลงโทษ การขอรับเครื่องราชอิสริยาภรณ์

ข้อ ๔
 วิธีการขอตรวจดูข้อมูลข่าวสารของเจ้าของข้อมูล
(๑) ยื่นคำขอต่อหน่วยงาน
(๒) แสดงหลักฐานประจำตัวของเจ้าของข้อมูล
(๓)
ระบุความประสงค์ในการขอตรวจดูหรือนำข้อมูลไปใช้
(๔) สถานที่ยื่นคำขอ คือ ฝ่ายบริหารงานบุคคล
ฝ่ายเลขานุการ สำนักปลัดองค์การบริหารส่วนจังหวัด
ฝ่ายกิจการสภาองค์การบริหารส่วนจังหวัด
กองกิจการสภาองค์การบริหารส่วนจังหวัดและฝ่ายการเงิน กองคลัง

ข้อ ๕
 วิธีการขอให้แก้ไขเปลี่ยนแปลงข้อมูล
(๑)
ผู้เป็นเจ้าของข้อมูลเป็นผู้ขอแก้ไขเปลี่ยนแปลง
โดยทำเป็นหนังสือพร้อมแนบหลักฐานที่เกี่ยวข้องให้ฝ่ายบริหารงานบุคคล ฝ่ายเลขานุการ
สำนักปลัดองค์การบริหารส่วนจังหวัด ฝ่ายกิจการ สภาองค์การบริหารส่วนจังหวัด
กองกิจการสภาองค์การบริหารส่วนจังหวัด และฝ่ายการเงิน กองคลัง ยื่นผ่านผู้บังคับบัญชาตามลำดับจนถึงผู้บังคับบัญชาระดับผู้บริหาร
(๒) เจ้าหน้าที่ฝ่ายบริหารงานบุคคล ฝ่ายเลขานุการ
สำนักปลัดองค์การบริหารส่วนจังหวัด ฝ่ายกิจการสภาองค์การบริหารส่วนจังหวัด
กองกิจการสภาองค์การบริหารส่วนจังหวัด และฝ่ายการเงิน กองคลัง
สำนักงานองค์การบริหารส่วนจังหวัดแพร่ ผู้รับผิดชอบ/ผู้ใช้ข้อมูลตามปกติ
เป็นผู้แก้ไขเปลี่ยนแปลง

ข้อ ๖
 แหล่งที่มาของข้อมูล
(๑) บุคคลเจ้าของข้อมูลข่าวสารส่วนบุคคล
(๒) สำนักงานองค์การบริหารส่วนจังหวัดแพร่
(๓)
สำนักงานคณะกรรมการข้าราชการองค์กรบริหารส่วนจังหวัด (ก.จ.)

ประกาศ
ณ วันที่ ๑๗ มีนาคม พ.ศ. ๒๕๕๒
อนุวัธ
 วงศ์วรรณ
นายกองค์การบริหารส่วนจังหวัดแพร่

ปริยานุช/ผู้จัดทำ
๙
มิถุนายน ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๗๙ ง/หน้า ๑๐๗/๔ มิถุนายน ๒๕๕๒